სანოკი
სანოკი (პოლ. Sanok) — ქალაქი სამხრეთ-აღმოსავლეთ პოლონეთში, კარპატების სავოევოდოში. აქვს საქალაქო გმინის სტატუსი. 2008 წლის მოსახლეობის აღწერის მიხედვით ქალაქში ცხოვრობდა 39,588 ადამიანი. მდებარეობს მდინარე სანის ნაპირზე, ზღვის დონიდან 278-668 მ სიმაღლეებზე. სამრეწველო ქალაქია. განვითარებულია კვების მრეწველობა, არის რეზინისა და კერამიკის ფაბრიკები. ქალაქშია ავტობუსების მწარმოებელი ქარხანა Autosan.